CELEX: 62011CN0651
Language: el
Date: 2011-12-19 00:00:00
Title: Υπόθεση C-651/11: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 19 Δεκεμβρίου 2011 — Staatssecretaris van Financiën κατά X BV

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/17
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 19 Δεκεμβρίου 2011 — Staatssecretaris van Financiën κατά X BV
   (Υπόθεση C-651/11)
   2012/C 73/30
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: Staatssecretaris van Financiën
   
      Αναιρεσίβλητη: X BV
   
      Προδικαστικά ερωτήματα
   
   
               1)
            
            
               Δύναται η μεταβίβαση του 30 % των εταιρικών μεριδίων μιας εταιρίας –στην οποία ο μεταβιβάζων τα εταιρικά αυτά μερίδια παρείχε υπηρεσίες υποκείμενες σε ΦΠΑ– να εξομοιωθεί με μεταβίβαση (μέρους ενός) συνόλου αγαθών υπό την έννοια του άρθρου 5, παράγραφος 8, και/ή υπηρεσιών υπό την έννοια του άρθρου 6, παράγραφος 5, της έκτης οδηγίας (1);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, δύναται η κατά το εν λόγω ερώτημα μεταβίβαση να εξομοιωθεί με μεταβίβαση (μέρους ενός) συνόλου αγαθών υπό την έννοια του άρθρου 5, παράγραφος 8, και/ή υπηρεσιών υπό την έννοια του άρθρου 6, παράγραφος 5, της έκτης οδηγίας αν οι λοιποί μεριδιούχοι, που επίσης παρείχαν υποκείμενες σε ΦΠΑ υπηρεσίες στην εταιρία της οποίας τα εταιρικά μερίδια μεταβιβάζονται, μεταβιβάσουν (σχεδόν) συγχρόνως με το ίδιο πρόσωπο όλα τα λοιπά εταιρικά μερίδια της εταιρίας αυτής;
            
         
               3)
            
            
               Σε περίπτωση αρνητικής απαντήσεως και στο δεύτερο ερώτημα, δύναται η κατά το πρώτο ερώτημα μεταβίβαση να θεωρηθεί ως μεταβίβαση (μέρους) επιχειρήσεως υπό την έννοια του άρθρου 5, παράγραφος 8, και/ή του άρθρου 6, παράγραφος 5, της έκτης οδηγίας λαμβανομένου υπόψη ότι η μεταβίβαση αυτή συνδέεται στενά με δραστηριότητες διευθύνσεως της περί ης πρόκειται θυγατρικής εταιρίας;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).